# data[].attributes.attachment_link.description
Free weblog publishing tool from Google, for sharing text, photos and video.

# data[].attributes.body
A Google alkalmazási lehetőségei a matematikaórán:
- Hasonlóság vizsgálata a Térkép segítségével
- Különböző lehetőségek az Űrlapokkal: szabadulószoba, feladatbeküldés
- Munkák megosztása, csoportmunka a Drive-val
- Elmetérképek a Rajzok oldalon keresztül

# data[].attributes.body
PK/PÁ: Gyűjtsünk ötleteket közösen beszámolók beadási módjaira!
Ebben a feladatban a diákok passzív felhasználók abban az esetben, ha ők gondolkodnak ötleteket, a tanár pedig arra ad nekik ötleteket, hogy hol érdemes ezzel próbálkozniuk. Például ha azt mondják, hogy online fájlfeltöltést szeretnének, akkor erre adhatjuk példának a Google Űrlapot, Google Drive felületet és megmutatjuk ennek működését. Ha valakinek a blog tetszik, akkor lehetne a Padlet felé irányítani őket. Ezáltal környezettudatosságra neveljük őket, hiszen egy egyszerű beadandóhoz nem kell annyi papírt felhasználniuk, telefonjukat viszont amúgy is nyomkodják. Ha végigmegyünk velük a lépéseken és ők is kipróbálják, onnantól interaktívvá alakul. Ha véghezviszik, akkor már kreatív lesz. Bár nem tűnik "igazi" feladatnak, mégis az egyik legfontosabb mozzanat, hiszen mi sem szeretünk egyből mély vízbe ugrani, nem kellemes, ha nem látjuk előre mi vár ránk, általános iskolában ez halmozottan érvényes. Azért érzem úgy, hogy ez nem csak helyettesíti, hanem átalakítja, ugyanis egy későbbi átgondoltabb, megfontoltabb szemléletet is elsajátíthatnak ezáltal.
IK/IÁ: Erre szerintem illik az, amit nemrég kezdtem el a diákjaimmal. Van egy honlapom, ahová a tananyaghoz kapcsolódó (vagy néha csak egyszerű logikai, gondolkodtató) online feladatokat töltök fel. Ezek általában pár perces gyors feladatok, amelyek segítségével gyakorolnak, mégis a számukra legkézenfekvőbb eszközöket használhatják. Azonnali visszajelzést kapnak, így nem kell megvárniuk, míg a feladataikat kijavítom, sok esetben esély van az azonnali javításra is. Mivel be kell számolniuk arról, hogy mely feladatokat végezték el, ezért képernyőfotót készítenek és azt küldik el nekem. Megtanulnak az interneten feladatot beadni, Google fiókot készíteni, amit egy hagyományos feladattal nem tennének. Hogy miért hatékony szerintem? Már az első nap a gyengébben teljesítő tanulók is küldtek be feladatokat, vagyis otthon is foglalkoztak a feladatokkal olyanok, akik a könyveiket haza sem viszik. A pénzügyi témakörben is ugyanígy oldhatnak feladatokat, feltölthetek nekik videókat, gyárthatnak az alapján teszteket és bármi olyat, amiket együtt használnánk az órán a tanár irányításával.
Az oldal elérhetősége:
https://protopage.com/deakdiakmatek

# data[].attributes.body
Véleményem szerint a 21. századi készségek fejlesztése az egyik fő feladatunk pedagógusként, hiszen fogalmunk sincs arról, milyen lesz a világ, amikor ezek a gyerekek felnőnek, az viszont biztos, hogy jelen pillanatban a legtöbb munkahely megköveteli ezen készségek jelenlétét. Fontos, hogy a gyerekeknek már iskoláskorban is legyen önálló véleményük és megkérdőjelezzék a világ dolgait, ezáltal a későbbiekben is szabadon és céltudatosan tudnak majd dönteni az őket érintő kérdésekről. Az együttműködés a közösségek egyik alappillére, ráadásul gyakran nincs lehetőségünk megválasztani, hogy kivel kell együtt dolgoznunk, ezért mindenképp meg kell tapasztalniuk, hogy a közösségekben vannak bizonyos szerepek, amiket be kell tölteni és ezekért felelősséget kell vállalni. A digitális műveltség is a jelen század egyik legnagyobb elvárása, és leggyorsabban fejlődő tudománya. A pénzügyi tudatossággal mindezek szoros összefüggésben állnak, hiszen ha rendelkezünk ezekkel a készségekkel, akkor bármilyen döntés előtt mérlegelünk és valószínűleg a legoptimálisabb megoldást választjuk. Éppen ezért szerintem a pénzügyi tudatosságra nevelés nem is valósulhat meg megfelelően ezen készségek megléte nélkül. A legtöbb tevékenység kezdetben játékos formában kell történjen, fokozatosan bevezetve a főbb fogalmakat, mindezeket valamilyen mindennapi szituációba ágyazva. Olyan helyzeteket kell teremtenünk, amelyekben a diákoknak döntéseket kell hozniuk, köülönböző szerepeket kell vállalniuk, ezáltal a 21. századi készségeik is fejlődnek.

# data[].attributes.body
Mészáros Dávid vagyok. Tanulmányaimat Kolozsváron végeztem (alapképzés: matematika, mesterképzés: matematikai didaktika). Jelenleg matematikatanárként dolgozom Budapesten, a 8. kerületi Deák Diák Általános Iskolában és emellett az ELTE PPK hallgatója vagyok.
A tanári pályámat Erdélyben, Kolozs megyében, Désen kezdtem 2014-ben. Ott 3 évig dolgoztam, a tanítás mellett pedig a Matematikai Lapok szerkesztőségének segítettem feladatok javításában, készítésében. Emellett versenyek lebonyolításában vettem még részt. 2017 szeptemberében költöztem Budapestre, és kezdtem el tanítani a Deák Diák Általános Iskolában. 2018-ban beiratkoztam az ELTE PPK továbbképzésére, ahol rengeteg új dolgot tanultam, számos innen látott ötlettel tudom azóta színesíteni az óráimat. Felvételi előkészítőket tartottam egy nyelviskolában, idéntől pedig egy matematikaverseny 5. évfolyamának feladatait készítem.
Most jelentkeztem a Matific program tesztelésére is.
Érdeklődési területeim az IKT eszközök használata a tanításban, a kooperatív csoportmunka, a projektek és a differenciált rétegmunka. Jelenleg ezeket próbálom hatékonyabbá tenni a mindennapi gyakorlatomban. A jövőben is ezeket tervezem fejleszteni, továbbá nyitott vagyok minden új dologra, ami felkelti az érdeklődésem és hasznosnak találom a mindennapjaim során.